- Hindi News
- National
- संवेदनशील केंद्र में उसी स्कूल के शिक्षकों की ड्यूटी, 1 टेबल पर बैठे दो परीक्षार्थी
संवेदनशील केंद्र में उसी स्कूल के शिक्षकों की ड्यूटी, 1 टेबल पर बैठे दो परीक्षार्थी
पूरे साल जिन विद्यार्थियों को स्कूल में पढ़ाया अब उन्हीं बच्चों की परीक्षा में ड्यूटी भी कर रहे हैं। इससे साफ होता है कि माध्यमिक शिक्षा मंडल की बोर्ड परीक्षा मजाक बनकर रह गई है। स्थानीय स्तर पर अधिकारियों से मिलकर शिक्षक मनचाहे स्थानों में अपनी ड्यूटी लगवा रहे हैं। ऐसा ही नजारा इछावर ब्लाक के कई स्कूलों में बुधवार को देखा गया। बुधवार को 12वीं की परीक्षा शुरू हुई। पहला पेपर हिंदी विशिष्ट का था। इछावर ब्लाक के कई स्कूलों में उसी स्कूल में कार्यरत शिक्षकों की ड्यूटी लगी हुई थी। खास बात यह है कि परीक्षा केंद्र पर इसी स्कूल के बच्चे भी बैठे थे, जबकि परीक्षा के ठीक एक दिन पहले मंगलवार को जनसुनवाई में भी यह बात उठी थी कि कुछ शिक्षक नकल कराने के लिए डीईओ कार्यालय में साठ-गांठ करके अपनी मर्जी से यहां ड्यूटी लगवा लेते हैं।
इछावर ब्लाक में हायर सेकंडरी बोर्ड परीक्षा के लिए 11 व हाईस्कूल के 12 परीक्षा केंद्र बनाए गए हैं। इनमें से दीवड़िया परीक्षा केंद्र पर यहीं सेवा दे रहे 4 शिक्षकों की डयूटी लगाई गई है, जबकि दीवड़िया का केंद्र नकल के मामले में पहले से ही बदनाम है। यहां शासकीय स्कूल के साथ प्राइवेट स्कूल के बच्चे भी परीक्षा देते हैं।
ग्रामीण परीक्षा केंद्रों की हालत खराब : बोर्ड परीक्षा में दूर-दराज इलाकों में बनाए केंद्रों में नकल करने की संभावना अधिक रहती है। दीवड़िया, आर्या, खेरी, ब्रिजिशनगर, बलोड़िया, वीरपुरडेम में नकल की अधिक शिकायतें मिलती हैं।
हटाने के लिए कहा
मुझे सूचना मिली है कि दीवड़िया परीक्षा केंद्र पर कुछ स्थानीय शिक्षक ड्यूटी कर रहे हैं। बीईओ से उन्हें हटाकर बीईओ कार्यालय में ड्यूटी लगाने के लिए कहा है। परीक्षा नियमानुसार होगी, कहीं भी नकल होती है तो उसका जिम्मेदार परीक्षा केंद्र प्रभारी होगा। -मेहताब सिंह, एसडीएम
प्रभारी को दी है जानकारी
दीवड़िया में नियम विरुद्ध कुछ शिक्षक परीक्षा केंद्र में ड्यूटी लगवाते हैं। इस संबंध में एक दिन पूर्व जनसुनवाई में भी शिकायत मिली थी। ब्लाक के परीक्षा प्रभारी एसडीएम हैं। उन्हें अवगत करा दिया गया है, जो निर्देश मिलेंगे उनका पालन कराया जाएगा। -मान सिंह नेटी, बीईओ
कहां कितने परीक्षार्थी
ब्लाक पंजीबद्ध उपस्थित अनुपस्थित
सीहोर 5116 4997 119
आष्टा 6791 6564 227
इछावर 1887 1837 50
बुदनी 2382 2346 36
नसरुल्लागंज 2302 2235 67
कुल योग 18478 17979 499
हर केंद्र पर पास-पास बैठे मिले बच्चे
बुधवार को कलेक्टर डॉ. सुदाम खाडे ने भी बोर्ड परीक्षा केंद्रों का निरीक्षण किया। इस दौरान उन्हें हर जगह परीक्षा में विद्यार्थी पास-पास बैठे मिले। इस पर उन्होंने बैठक व्यवस्था सुधारने के निर्देश दिए। सबसे ज्यादा खराब स्थिति कन्या मनुबेन हायर सेकंडरी स्कूल में मिली। यहां एक टेबल पर दो-दो बच्चे बैठे मिले। जो एक-दूसरे की कॉपी आसानी से देख रहे थे। कलेक्टर ने केंद्राध्यक्ष को बैठक व्यवस्था सुधारने के निर्देश दिए। यहां 18 पर्यवेक्षकों की सूची में से सिर्फ 10 पर्यवेक्षकों की ही ड्यूटी लगाई गई थी। सुभाष उमावि, स्वामी विवेकानंद हाईस्कूल मंडी में भी बैठक व्यवस्था बहुत पास-पास थी। इन्हें भी बैठक व्यवस्था सुधारने के निर्देश दिए गए।
17979 ने दी परीक्षा, 499 रहे अनुपस्थित
जिलेभर के पांचों ब्लाकों में कुल 18 हजार 748 विद्यार्थी पंजीबद्ध थे। बुधवार को हिंदी की परीक्षा में 17 हजार 979 विद्यार्थी परीक्षा में शामिल हुए, जबकि 499 छात्र-छात्राएं अनुपस्थित रहे। जिले में कहीं कोई नकल प्रकरण नहीं बना। ग्रामीण क्षेत्रों के कई परीक्षा केंद्रों पर बच्चों को टाटपट्टी पर बैठकर परीक्षा देना पड़ी।
फर्नीचर की कमी से कई परीक्षार्थियों को टाटपट्टी पर बैठकर देनी पड़ी परीक्षा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva san_Deva mar_Deva hin_Deva mar_Deva bho_Deva hin_Deva hin_Deva hin_Deva hin_Deva hin_Deva